turjo4nis/wikipedia-bn-dump-20250701 huggingface dataset:
বি কিডুডে

ফাতুমা বিনতি বারাকা (প্রায়, ১৯১০; ১৭ এপ্রিল ২০১৩), এছাড়াও বি কিডুডে নামে সুপরিচত। তিনি তানজানিয়ায় জন্মগ্রহণকারী জানজিবারী তারব গায়িকা। তিনি "তারব ও উনয়াগো সংগীত সম্রাজ্ঞী" নামেও খ্যাত এবং সিতি বিনতি সাদের প্রেরণায় অনুপ্রাণিত। বি কিডুডে-র বাবা তৎকালীন  ঔপনিবেশিক জানজিবারের একজন নারকেল বিক্রেতা। বি কিডুডের সঠিক জন্মতারিখ সহ তার জীবনের অধিকাংশ ঘটনা জানা যায় না। তানজিবারের সংগীত ও সংস্কৃতিতে অবদানের জন্য ২০০৫ খ্রীস্টাব্দে বি কিডুডকে ওমেক্স পুরস্কার দ্বারা সম্মানিত করা হয়।

পুরস্কার ও মনোনয়ন

সম্মাননা সমূহ

পুরস্কার 
 ২০০৫ ওমেক্স পুরস্কার

মনোনয়ন 
২০১১ জানজানিয়া সংগীত পুরস্কার - Best Collaboration & Best Traditional Song ('Ahmada' with Offside trick)

তথ্যসূত্র

আরও দেখুন 
তানজানিয়ার সংগীত
তারব

বহিঃসংযোগ  
 Bi Kidude Honored with World Music Award
 The Venerable Queen of Taarab and Unyago 
 As Old As My Tongue: the myth and life of Bi Kidude documentary film on Bi Kidude.
 Biographic Notes
 Some recordings (An interview)

২০১৩-এ মৃত্যু
তানজানীয় গায়ীকা
তানজানীয় সংগীতশিল্পী
জানজিবার
দীর্ঘায়ু দাবি
১৯১০-এর দশকে জন্ম
সুজাতা (বাংলাদেশী অভিনেত্রী)

সুজাতা (জন্ম: ১০ আগষ্ট ১৯৪৭ তন্দ্রা মজুমদার) একজন বাংলাদেশী চলচ্চিত্র অভিনেত্রী। তিনি চলচ্চিত্র প্রযোজক এবং পরিচালকও। সুজাতা ফোক সম্রাজ্ঞী হিসেবে খ্যাত, কারণ তার অভিনীত প্রায় তিন শতাধিক চলচ্চিত্রে মধ্যে পঞ্চাশটিরও বেশি ফোক ঘরানার চলচ্চিত্র। তিনি ১৯৬৫ সালের রূপবান চলচ্চিত্রে অভিনয়ের জন্য সর্বাধিক পরিচিত। চলচ্চিত্রশিল্পে তার অবদানের জন্য ৪২তম জাতীয় চলচ্চিত্র পুরস্কারে তাকে আজীবন সম্মাননা পুরস্কারে ভূষিত করা হয়। শিল্পকলার চলচ্চিত্র শাখায় অবদানের জন্য তিনি ২০২১ সালে বাংলাদেশ সরকার কর্তৃক প্রদত্ত দ্বিতীয় সর্বোচ্চ বেসামরিক সম্মাননা একুশে পদকে ভূষিত হন।

জীবনী 
মজুমদার কুষ্টিয়ায় জন্মগ্রহণ করেন। তার পিতা গিরিজানাথ মজুমদার ও মাতা বীণা পানি মুজমদার। অভিনেতা আজিমের সাথে ১৯৬৭ সালে বিবাহবন্ধনে আবদ্ধ হন।

কর্মজীবন 
মজুমদার কর্মজীবনের শুরুতে মঞ্চ নাটকে অভিনয় করতেন। পরবর্তীকালে ওবায়দুল হকের দুই দিগন্ত চলচ্চিত্রের মাধ্যমে রূপালী পর্দায় অভিনয় শুরু করেন। মূল অভিনেত্রী হিসেবে প্রথম কাজী খালেক পরিচালিত মেঘ ভাঙা রোদ চলচ্চিত্রে অভিনয় করেন, তবে রূপবান চলচ্চিত্রের মাধ্যমে তিনি তার পরিচিতি লাভ করেন। ১৯৭৮ সালের পর প্রায় একযুগ অভিনয় থেকে দূরে থাকলেও বর্তমানে তিনি টেলিভিশন ও চলচ্চিত্রে অভিনয় করছেন।

চলচ্চিত্রের তালিকা

বই 
 শিমুলির ৭১ (২০১৯)
 সুজাতার আত্মজীবনী (২০২০)

তথ্যসূত্র

বহিঃসংযোগ 
 
 

জন্ম সাল অজানা
জীবিত ব্যক্তি
বাংলাদেশী চলচ্চিত্র অভিনেত্রী
বাংলাদেশী টেলিভিশন অভিনেত্রী
শিল্পকলায় একুশে পদক বিজয়ী
বাংলাদেশ জাতীয় চলচ্চিত্র পুরস্কার আজীবন সম্মাননা বিজয়ী
২০২১-এ একুশে পদক বিজয়ী
কুষ্টিয়া জেলার ব্যক্তি
বাঙালি অভিনেত্রী
একুশে পদক বিজয়ী
রামগঞ্জ থানা

রামগঞ্জ থানা বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি থানা।

প্রশাসনিক এলাকাসমূহ 
রামগঞ্জ উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম রামগঞ্জ থানার আওতাধীন।

পৌরসভা:
 রামগঞ্জ

ইউনিয়নসমূহ:
 ১নং কাঞ্চনপুর
 ২নং নোয়াগাঁও
 ৩নং ভাদুর
 ৪নং ইছাপুর
 ৫নং চণ্ডিপুর
 ৬নং লামচর
 ৭নং দরবেশপুর
 ৮নং করপাড়া
 ৯নং ভোলাকোট
 ১০নং ভাটরা

আরও দেখুন 
 রামগঞ্জ উপজেলা
 লক্ষ্মীপুর জেলা

তথ্যসূত্র

বহিঃসংযোগ 

লক্ষ্মীপুর জেলার থানা
রামগঞ্জ উপজেলা
রোম সাপিয়েনজা বিশ্ববিদ্যালয়

রোম সাপিয়েনজা বিশ্ববিদ্যালয় (Italian: Sapienza – Università di Roma),  সাপিয়েনজা  বা রোম বিশ্ববিদ্যালয় নামেও যা পরিচিত, হল একটি গবেষণাধর্মী বিশ্ববিদ্যালয় যা ইতালির রোমে অবস্থিত। ইউরোপের বিশ্ববিদ্যালয়গুলোর মধ্যে এটি ছাত্রসংখ্যার দিক থেকে সবচেয়ে বড় বিশ্ববিদ্যালয়। এবং এটি বিশ্বের প্রাচীনতম বিশ্ববিদ্যালয়গুলোর মধ্যে একটি, যা ১৩০৩ সালে প্রতিষ্ঠিত। এটি দেশটির প্রথম সারির বিশ্ববিদ্যালয়গুলোর মধ্যে একটি, এবং দেশটির সেরা বিশ্ববিদ্যালয়ের তালিয়ায় এটির অবস্থান প্রথমে। ইউরোপের দক্ষিণাঞ্চলের বিশ্ববিদ্যালয়গুলোর মধ্যেও এটির অবস্থান প্রথমে।

ইতালির বেশিরভাগ প্রসাশনিক ব্যক্তিবর্গ এই বিশ্ববিদ্যালয়ে পড়েছেন। এখানে অনেক নোবেল বিজয়ী, ইউরোপিয়ান পার্লামেন্টের প্রেসিডেন্ট, ইউরোপিয়ান কমিশনার, নানারকম দেশের রাষ্ট্রপ্রধান, গুরুত্বপূর্ণ ধর্মীয় নেতা, বৈজ্ঞানিক এবং নভোচারী পড়াশোনা করেছেন। ২০১৮ সালের সেপ্টেম্বরে, , চাকরির প্রাপ্যতা বিচারে, কিউ এস ওয়ার্ল্ড র‍্যাংকিং এ এটি প্রথম ১০০ বিশ্ববিদ্যালয়ের তালিকায় স্থান পায়।

আরো দেখুন
 বিশ্বের প্রাচীন বিশ্ববিদ্যালয়গুলোর তালিকা

তথ্যসূত্র 

রোমে শিক্ষা
রোমের বিশ্ববিদ্যালয় ও কলেজ
১৪শ শতাব্দীতে প্রতিষ্ঠিত শিক্ষাপ্রতিষ্ঠান
রবিন হুড: প্রিন্স অব থিভস

রবিন হুড: প্রিন্স অব থিভস ১৯৯১ সালে মুক্তি পাওয়া মার্কিন রোমান্টিক অ্যাকশন চলচ্চিত্র, এটি ইংরেজ লোককাহিনীর চরিত্র রবিন হুড এর গল্প অবলম্বনে তৈরি করা। "রবিন হুড: প্রিন্স অব থিভস" চলচ্চিত্রটি পরিচালনা করেন কেভিন রেনল্ডস।

কুশীলব

সাউন্ডট্র্যাক 
 

চলচ্চিত্রটির গানগুলোর শিল্পী মাইকেল কামেন

বক্স অফিস
চলচ্চিত্রটি প্রথম সপ্তাহেই ২৫ মিলিয়ন ডলার এবং পরবর্তী সপ্তাহে ১৮.৩ মিলিয়ন ডলার আয় করে। এটি সর্বমোট ৩৯০,৪৯৩,৯০৮ ডলার আয় করে।

তথ্যসূত্র

বহিঃসংযোগ

 
  
  
  
  
 "The Battle of Sherwood Forest" , a 1991 Entertainment Weekly cover story about the film's tumultuous production. 
 Robin Hood: Prince of Thieves Transcript 

১৯৯১-এর চলচ্চিত্র
মার্কিন চলচ্চিত্র
ইংরেজি ভাষার চলচ্চিত্র
মার্কিন প্রণয়ধর্মী নাট্য চলচ্চিত্র
ওয়ার্নার ব্রসের চলচ্চিত্র
মাইকেল কামেন সুরারোপিত চলচ্চিত্র
বাকিংহামশায়ারে ধারণকৃত চলচ্চিত্র
ইংল্যান্ডে ধারণকৃত চলচ্চিত্র
ফ্রান্সে ধারণকৃত চলচ্চিত্র
১৯৯০-এর দশকের ইংরেজি ভাষার চলচ্চিত্র
১৯৯০-এর দশকের মার্কিন চলচ্চিত্র
ব্যাংককের পরিবহন ব্যবস্থা

ব্যাংককে ৯.৭ মিলিয়ন মোটরগাড়ি এবং মোটরবাইক রয়েছে। সরকারের মতে যথাযথভাবে হিসাব করলে বিদ্যমান রাস্তাগুলোতে চলাচলকারী যানবাহনের সংখ্যা প্রদত্ত সংখ্যার আট গুণ বেশি হতে পারে। শহরটিতে প্রতিদিন অতিরিক্ত ৭০০টি গাড়ি এবং ৪০০টি মোটরবাইক যুক্ত হচ্ছে। ১৮১১ সালে সম্পন্ন হওয়া চারেং ক্রুং সড়ক হল শহরটিতে পশ্চিমা কৌশল দ্বারা নির্মিত প্রথম রাস্তা। তারপরে বিস্তৃত শহরটির চাহিদা মেটানোর জন্য সড়ক ব্যবস্থা বিস্তৃত হয়েছে। সড়কের পাশাপাশি ব্যাংকক শহরে অন্যান্য পরিবহন ব্যবস্থার দ্বারা সজ্জিত। ব্যাংককের খাল ও ফেরীগুলো ঐতিহাসিকভাবে পরিবহনের একটি প্রধান মাধ্যম হিসেবে কাজ করে, তবে বর্তমান সময়ে শহরের মূল পরিবহন ব্যবস্থা স্থল বা সড়ক পথে স্থানান্তরিত হয়েছে। একটি জটিল উত্তলিত এক্সপ্রেসওয়ে ব্যবস্থা শহরের কেন্দ্রস্থলে এবং শহরের বাইরে যানচলাচলকে সংযুক্ত করতে সহায়তা করে। তবে ব্যাংকক শহরের দ্রুত বৃদ্ধির ফলে শহরের অবকাঠামোর উপর বড় চাপ সৃষ্টি হয়েছে। ১৯৭০-এর দশকের শেষদিকে ব্যাংকক "ট্র্যাফিক দুর্যোগের শহর" হিসেবে পরিচিত হয়ে উঠেছিল। যদিও ১৮৯৩ সালে রেল পরিবহন চালু করা হয়েছিল এবং ১৮৯৪ থেকে ১৯৬৮ সাল পর্যন্ত বৈদ্যুতিক ট্রাম ব্যবস্থা শহরটিতে চালু ছিল, তবে ১৯৯৯ সালে ব্যাংককের প্রথম দ্রুতগামী গণপরিবহন ব্যবস্থা চালু হয়েছিল। পুরাতন সরকারি পরিবহন ব্যবস্থাগুলোর মধ্যে বিস্তৃত বাস পরিষেবা এবং নৌকা পরিষেবা উল্লেখযোগ্য। নৌ পরিষেবা এখনও চওড রায়ায় এবং দুটি খালে চালু রয়েছে। ট্যাক্সি, মোটরসাইকেল এবং অটোরিক্সা শহরের পরিবহন ব্যবস্থার সঙ্গে সংযুক্ত।

ব্যাংকক দেশের অবশিষ্ট অংশের সঙ্গে মহাসড়ক ও রেল ব্যবস্থা এবং শহরের অভ্যন্তরে অবস্থিত দুটি আন্তর্জাতিক বিমানবন্দরের মাধ্যমে সংযুক্ত। শতাব্দী প্রাচীন খলং তোই বন্দরের মাধ্যমে এখনও সমুদ্র বাণিজ্য পরিচালিত হয়।

ব্যাংকক মহানগর প্রশাসন (বিএমএ) তার জনকল্যাণ বিভাগ এবং যানবাহন ও পরিবহন বিভাগের মাধ্যমে শহরটির সড়ক ব্যবস্থা এবং পরিবহন ব্যবস্থার নির্মাণ ও রক্ষণাবেক্ষণের কাজে নিয়োজিত রয়েছে। তবে, পৃথক সরকারি সংস্থাগুলো পৃথক ব্যবস্থার দায়িত্বেও রয়েছে এবং পরিবহন সম্পর্কিত নীতি পরিকল্পনা ও তহবিলের বেশিরভাগই জাতীয় সরকার দ্বারা প্রদান করা হয়। ২০১১ সালের আগস্ট মাসে প্রধানমন্ত্রী প্রয়ত চন-ও-চাও পুলিশকে সমন্বিত যানবাহন নিয়ন্ত্রণ ব্যবস্থা (ট্র্যাফিক কন্ট্রোল সিস্টেম) ব্যবহার করে তিন মাসের মধ্যে সড়ক দুর্ঘটনা নির্মূল করার নির্দেশ দেন। তিনি যানবাহন নিয়ন্ত্রণের দায়িত্বগুলোতে অবহেলাকারীর বিরুদ্ধে যে কোনো থানায় শাস্তিমূলক ব্যবস্থা গ্রহণের হুমকি দেন। ১৯৯৫ সালে প্রধানমন্ত্রী থাকসিন সিনাওয়াত্রা একই প্রতিশ্রুতি দিয়েছিলেন: যেখানে তিনি বলেছিলেন যে ছয় মাসের মধ্যে যানবাহন সমস্যাগুলোকে সহজতর করা হবে।

তথ্যসূত্র

বহিঃসংযোগ

 

ব্যাংককে পরিবহন ব্যবস্থা
দাঁতন বিধানসভা কেন্দ্র

দাঁতন (বিধানসভা কেন্দ্র) ভারতের পশ্চিমবঙ্গ রাজ্যের  পশ্চিম মেদিনীপুর জেলার একটি বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২১৯ নং দাঁতন বিধানসভা কেন্দ্রটি দাঁতন-২ সমষ্টি উন্নয়ন ব্লক এবং মোহনপুর সমষ্টি উন্নয়ন ব্লক এবং চক ইসলামপুর গ্রাম পঞ্চায়েত দাঁতন-১ সমষ্টি উন্নয়ন ব্লক এর অন্তর্গত। 

দাঁতন বিধানসভা কেন্দ্রটি ৩৪ নং মেদিনীপুর লোকসভা কেন্দ্রের অন্তর্গত।

বিধানসভার বিধায়ক

নির্বাচনী ফলাফল

২০১১
২০১১ সালের নির্বাচনে, সিপিআইয়ের অরুণ মহাপাত্র তার নিকটতম প্রতিদ্বন্দ্বী তৃণমূল কংগ্রেসের শৈবাল গিরিকে পরাজিত করেন।
২০২১ সালের নির্বাচনে, তৃণমূল কংগ্রেসের বিক্রম চন্দ্র প্রধান তার নিকটতম প্রতিদ্বন্দ্বী বিজেপির শক্তিপদ নায়েক কে পরাজিত করেন।

১৯৭৭-২০০৬
২০০৬, ২০০১ এবং ১৯৯৬ সালের বিধানসভা নির্বাচনে, সিপিআই-এর নন্দ গোপাল ভট্টাচার্য দাঁতন কেন্দ্র থেকে জয়ী হন তার নিকটতম প্রতিদ্বন্দ্বী ২০০৬ ও ২০০১ সালে 
তৃণমূল কংগ্রেসের বিক্রম চন্দ্র প্রধান এবং ১৯৯৬ সালে কংগ্রেসের সুনিল বরণ গিরিকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর রঞ্জিত পাত্র ১৯৯১ সালে কংগ্রেসের পঞ্চানন মোহান্তি পরাজিত করেন। সিপিআইয়ের কানাই ভৌমিক ১৯৮৭ সালে কংগ্রেসের দিলীপ কুমার দাসকে এবং ১৯৮২ সালে জনতা পার্টির প্রদ্যুৎ কুমার মোহান্তিকে পরাজিত করেন। ১৯৭৭ সালে জনতা পার্টির প্রদ্যুৎ কুমার মোহান্তি সিপিআই এর রবীন্দ্রনাথ দ্বিবেদীকে পরাজিত করেন।

১৯৫১-১৯৭২
১৯৭২ সালে কংগ্রেস (সংগঠিত) প্রদ্যুৎ কুমার মোহান্তি জয়ী হন। কংগ্রেসের পুলিন বিহারী ত্রিপাঠী ১৯৭১ সালে জয়ী হন।  বাংলা কংগ্রেসের দেবেন্দ্র নাথ দাস ১৯৬৯ ও ১৯৬৭ সালে জয়ী হন। কংগ্রেসের চারুচন্দ্র মোহান্তি ১৯৬২ এবং ১৯৫৭ সালে জয়ী হন। স্বাধীন ভারতের প্রথম নির্বাচনে ১৯৫১ সালে, ভারতীয় জন সংঘ এর জ্ঞানেন্দ্র কুমার চৌধুরী দাঁতন কেন্দ্র থেকে জয়ী হন।

মোহনপুর কেন্দ্র
১৯৫১ সালে মোহনপুর একটি বিধানসভা কেন্দ্র ছিল। আসনটিতে ভারতীয় জন সংঘ এর বসন্ত কুমার পানিগ্রাহী জয়ী হন।

পশ্চিমবঙ্গের দক্ষিণতম প্রান্তিক শহর মোহনপুর দাঁতন বিধানসভার অন্তর্গত।

তথ্যসূত্র

পশ্চিমবঙ্গের বিধানসভা কেন্দ্র
পশ্চিম মেদিনীপুর জেলার রাজনীতি
রবিন হুড (দ্ব্যর্থতা নিরসন)

রবিন হুড ইংরেজ লোককাহিনীর একজন বিখ্যাত কাল্পনিক চরিত্র।

রবিন হুড শিরোনাম দিয়ে নিচের নিবন্ধগুলোকে নির্দেশ করবে।

স্থানসমূহ 
রবিন হুড, পশ্চিম ইয়র্কশায়ার, ইংল্যান্ডের পশ্চিম ইয়র্কশায়ারের একটি গ্রাম।
রবিন হুড'স বে, ইংল্যান্ডের উত্তর ইয়র্কশায়ারের একটি মাছ ধরার গ্রাম।
রবিনহুড, সাসকেচিওয়ান, কানাডার সাসকেচিওয়ানের একটি ছোট্ট গ্রাম। 
ডনক্যাস্টার শিফিল্ড বিমানবন্দর, সাবেক রবিন হুড বিমানবন্দর 
রবিন হুড গার্ডেনস, লন্ডনের একটি আবাসিক এলাকা।

কলা ও বিনোদনমূলক

চলচ্চিত্র 
 
 
রবিন হুড (১৯১২-এর চলচ্চিত্র), একটি মূকাভিনয় চলচ্চিত্র।
রবিন হুড (১৯২২-এর চলচ্চিত্র), ডগলাস ফেয়ারব্যাংকস অভিনীত একটি মূকাভিনয় চলচ্চিত্র
দ্য অ্যাডভেঞ্চারস অব রবিন হুড ১৯৩৮ এর চলচ্চিত্র।
অ্যা চ্যালেঞ্জ ফর রবিন হুড" ১৯৬৭ এর চলচ্চিত্র।
রবিন হুড (১৯৭৩-এর চলচ্চিত্র),ডিসনি এর ১৯৭৩ সালের এনিমেশন চলচ্চিত্র। 
রবিন হুড (১৯৯১-এর ব্রিটিশ চলচ্চিত্র), ১৯৯১ সালের ব্রিটিশ চলচ্চিত্র।রবিন হুড: প্রিন্স অব থিভস, ১৯৯১ এর চলচ্চিত্র।রবিন হুড: ম্যান ইন টাইটস, ১৯৯৩ এর চলচ্চিত্র। 
রবিন হুড: প্রিন্স অব থিভস (২০০৯-এর চলচ্চিত্র), ২০০৯ এর মালয়লাম চলচ্চিত্র। 
রবিন হুড (২০১০-এর চলচ্চিত্র), ২০১০ এর চলচ্চিত্র
রবিন হুড (২০১৮-এর চলচ্চিত্র), ২০১৮ এর চলচ্চিত্র।
অন্যান্য রবিন হুডের চলচ্চিত্র ও টেলিভিশন ধারাবাহিকের তালিকা

চরিত্র 
রবিন হুড (ডিসি কমিকস), কমিক চরিত্র।
রবিন হুড (ডিসনি চরিত্র), ১৯৭৩ এর ডিসনি এর চরিত্র।
রবিন হুড (ওয়ান্স আপঅন অ্যা টাইম, এবিসি টেলিভিশন ধারাবাহিক "ওয়ান্স আপঅন অ্যা টাইম" এর চরিত্র।

গেম 
রবিন হুড: প্রিন্স অব থিভস (ভিডিও গেম),১৯৯১ এর ভিডিও গেম।রবিন হুড: দ্য লিজেন্ড অব শেরওড, ২০০২ এর কম্পিউটার গেম।রবিন হুড: ডিফেন্ডার অব দ্য ক্রাউন, ২০০৩ এর ভিডিও গেম।

নৃত্যানুষ্ঠান ও নাট্যকলা রবিন হুড, ইলকা কুসিসটো রচিত নৃত্যানুষ্ঠান।
রবিন হুড (নৃত্যানুষ্ঠান), ১৯৯৮ সালের নৃত্যানুষ্ঠান।রবিন হুড, ১৭৫০ সালের নাট্যকলা অনুষ্ঠান।রবিন হুড, ১৭৮৪ সালের নাট্যকলা অনুষ্ঠান।রবিন হুড, ১৮৬০ সালের নাট্যকলা অনুষ্ঠান। 
রবিন হুড (কমিক নাট্যকলা), ১৮৮৮-১৮৮৯ এর নাট্যকলা অনুষ্ঠান।রবিন হুড, ২০১১ এর নাট্যকলা অনুষ্ঠান।
রবিন হুড (নাট্যকলা) ১৯৩৪ এর নাট্যকলা অনুষ্ঠান।

 টেলিভিশন  
রবিন হুড (১৯৫৩-এর টিভি সিরিজ), ১৯৫৩ এর বিবিসি'র টেলিভিশন সিরিজ। 
রবিন হুড (১৯৯০-এর টিভি সিরিজ), এনএইচকে এর জাপানি টেলিভিশন সিরিজ।
রবিন হুড (২০০৬-এর টিভি সিরিজ), জনাস আর্মস্ট্রং অভিনীত বিবিসি'র টেলিভিশন সিরিজ।রবিন অব শেরওড (অথবা রবিন হুড), রিচার্ড কার্পেন্টার এর তৈরিকৃত ১৯৮০ এর দশকের ব্রিটিশ টেলিভিশন সিরিজ।
রবিন হুড (অ্যালবাম), উক্ত সিরিজের সাউন্ড ট্র্যাক অ্যালবাম।

ব্যবসা  
রবিন হুড (বাইসাইকেল কোম্পানি), একটি ইংরেজ প্রস্তুতকারক।
রবিন হুড অ্যাভিয়েশন, একটি অস্ট্রিয়ান এয়ারলাইন।
রবিন হুড ইঞ্জিনিয়ারিং, গাড়ীর সরঞ্জাম প্রস্তুতকারক ব্রিটিশ কোম্পানি। 
রবিন হুড এনার্জি, নটিংহাম সিটি কাউন্সিলের নিজস্ব শক্তি কোম্পানি 
রবিন হুড ফ্লোর, কানাডিয়ান কোম্পানি
রবিনহুড (কোম্পানি), আর্থিক সেবাদানকারী প্রতিষ্ঠান।

অন্যান্য ব্যবহার  
রবিন হুড (গলফার) (জন্ম ১৯৬৪), মার্কিন পেশাদারি গলফার।
রবিন হুড (রোলার কোস্টার), ওয়ালিবি হল্যান্ডের একটি আকর্ষণীয় উদ্যান। 
রবিন হুড (জাহাজ)
রবিন হুড (ট্রেন), ব্রিটিশ যাত্রীবাহী রেলগাড়ি।

আরও দেখুন 
রবিন হুড ইফেক্ট
রবিন হুড প্ল্যান, টেক্সাসের একটি স্কুলের ফান্ডিং সিস্টেম। 
রবিন হুড ট্যাক্স
রবিন হুড পর্বতমালা (দ্ব্যর্থতা নিরসন ) 
রবিন হুড ভি. ইউনাইটেড স্টেটস, ২০১২ সালের একটি আদালত কেইস।
দ্য অ্যাডভেঞ্চারস অব রবিন হুড (দ্ব্যর্থতা নিরসন) 
প্রিন্স অব থিভস (দ্ব্যর্থতা নিরসন)
রবিন হুড (১৯৯১-এর ব্রিটিশ চলচ্চিত্র)

রবিন হুড ১৯৯১ সালে মুক্তি পাওয়া ব্রিটিশ অ্যাডভেঞ্চার চলচ্চিত্র। এটি পরিচালনা করেন জন আরভিন এবং প্রযোজনা করেন জন ম্যাকটিয়েরন্যান। এটির শ্রেষ্ঠাংশে অভিনয় করেন প্যাট্রিক বার্জিন, উমা থারম্যান, জেরন ক্রেব এবং এডওয়ার্ড ফক্স। এটি ১৯৯১ সালে একত্রে অস্ট্রেলিয়া, নিউজিল্যান্ড, জাপান এবং ইউরোপের বিভিন্ন দেশে মুক্তি পায়।

কুশীলব 
 * প্যাট্রিক বার্জিন - রবিন হুড চরিত্রে

 উমা থারম্যান - ম্যাইড মারিয়ান 
 জারজেন প্রচনাউ - স্যার মাইলস ফোলকানেট 
 এডওয়ার্ড ফক্স (অভিনেতা) - প্রিন্স জন চরিত্রে 
 জেরন ক্রেব - বারুন রজার ডাফার 
 উয়িন টিয়েল - উয়িল স্কারলেট 
 ডেভিড মরিশে - লিটল জন 
 অ্যালেক্স নর্টন - হ্যারি 
 জেফ নাটাল - ফ্রিয়ার টাক 
 ডেনি ওয়েব (অভিনেতা) - মাচ দ্য মিলার 
 ক্যারোলিন - নিকোল 
 বেরি স্টানটন - মাইটার 
 কনরাড এসকুয়িথাস - লডউয়িক 
 ফেলিম ম্যাকডারমুট - জেস্টার 
 কেসপার ডি লা মেয়ার - সাম টিমন্স 
 সিসিলি হবস - মাবেল 
 গ্যাব্রিয়েল লিডি - লিলি 
 স্টিফেন ফেলিস্টার - জ্যাক রুনেল

তথ্যসূত্র

বহিঃসংযোগ 
  *  
  * 

ইংরেজি ভাষার চলচ্চিত্র
ব্রিটিশ চলচ্চিত্র
১৯৯১-এর চলচ্চিত্র
ব্রিটিশ ঐতিহাসিক চলচ্চিত্র
১৯৯০-এর দশকের ঐতিহাসিক চলচ্চিত্র
১৯৯১-এর নাট্য চলচ্চিত্র
টুয়েন্টিয়েথ সেঞ্চুরি ফক্সের চলচ্চিত্র
১৯৯০-এর দশকের ইংরেজি ভাষার চলচ্চিত্র
শ্রীধরপাশা

শ্রীধরপাশা সিলেট বিভাগের সুনামগঞ্জ জেলার জগন্নাথপুর উপজেলার কলকলিয়া ইউনিয়নের অন্তর্গত একটি গ্রাম। এর জনসংখ্যা ৩,১৯০।

ইতিহাস 
ইউনিয়ন বাংলাদেশের পল্লী অঞ্চলের সর্বনিম্ন প্রশাসনিক ইউনিট। গ্রাম চৌকিদারি আইন ১৮৭০-এর অধীনে ১৮৭০ সালে কিছু পল্লী সংস্থা গঠনের উদ্যোগ নেওয়া হলে ইউনিয়নের সৃষ্টি হয়। এ আইনের অধীনে প্রতিটি গ্রামে পাহারা টহল ব্যবস্থা চালু করার উদ্দেশ্যে কতগুলো গ্রাম নিয়ে একটি করে ইউনিয়ন গঠিত হয়। এই প্রক্রিয়ার বিকাশের মধ্য দিয়ে একটি স্থানীয় সরকার ইউনিটের ধারণার জন্ম হয়। প্রাথমিক পর্যায়ে এর ভূমিকা নিরাপত্তামূলক কর্মকাণ্ডে সীমাবদ্ধ থাকলেও পরবর্তীকালে এটিই স্থানীয় সরকারের প্রাথমিক ইউনিটের ভিত্তিরূপে গড়ে ওঠে। তারই ফলশ্রুতিতে শ্রীধরপাশা গ্রাম সুনামগঞ্জ জেলার জগন্নাথপুর উপজেলার কলকলিয়া ইউনিয়নের অন্তর্ভুক্ত হয়।

অবস্থান ও সীমানা 
শ্রীধরপাশা জগন্নাথপুর উপজেলার উত্তর-পশ্চিমে কলকলিয়া ইউনিয়নে অবস্থিত। উপজেলা সদর থেকে এর দূরত্ব প্রায় ৫ কিলোমিটার। এই গ্রামের পূর্বে জগদীশপুর, পশ্চিমে কামারখাল, উত্তরে বহরমপুর এবং দক্ষিণে নলুয়ার হাওর অবস্থিত।

প্রশাসনিক কাঠামো 
শ্রীধরপাশা গ্রামটি জগন্নাথপুর উপজেলার ১নং কলকলিয়া ইউনিয়নের ২নং ওয়ার্ডে অবস্থিত।

ভাষা ও সংস্কৃতি 
অত্র গ্রামের লোকজন সিলেটের আঞ্চলিক ভাষায় কথা বলেন। তবে শিক্ষিতসমাজে প্রমিত বাংলার চর্চা রয়েছে। শ্রীধরপাশা শিল্পসংস্কৃতিতে সমৃদ্ধ একটি গ্রাম।

দর্শনীয় স্থানসমূহ 
শ্রীধরপাশার দর্শনীয় স্থানসমূহ হল শ্রীধরপাশা সরকারি প্রাথমিক বিদ্যালয়, শ্রীধর পাশা দারুল উলুম মাদ্রাসা, শ্রীধরপাশা শাহী জামে মসজিদ, ডাহুকা নদী, নলুয়ার হাওর , মরহুম হাজী কলমধর আলীর বাড়ি ইত্যাদি।

ভৌগোলিক ও অর্থনৈতিক উপাত্ত

হাট-বাজার 
মোহাম্মদগঞ্জ বাজার,

নদ-নদী ও হাওর 
এ গ্রামের দক্ষিণদিকে রয়েছে সুবিশাল নলুয়ার হাওর। গ্রামের উত্তরদিকে বয়ে গেছে ডাহুকা নদী।

আরও দেখুন 
 কলকলিয়া ইউনিয়ন
 জগন্নাথপুর উপজেলা
 সুনামগঞ্জ জেলা
 সিলেট বিভাগ

তথ্যসূত্র

জগন্নাথপুর উপজেলা
জগন্নাথপুর উপজেলার ইউনিয়ন
জগন্নাথপুর উপজেলার গ্রাম
টিপ স্নুক

সিবলে জন টিপ স্নুকার (; জন্ম: ১ ফেব্রুয়ারি, ১৮৮১ - মৃত্যু: ১৪ আগস্ট, ১৯৬৬) পূর্ব কেপের সেন্ট মার্কস এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ও অধিনায়ক ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯০৬ থেকে ১৯২৩ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন তিনি।

ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেং ও বর্ডারের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শিতা দেখিয়েছেন টিপ স্নুক।

ঘরোয়া ক্রিকেট 
টেম্বুল্যান্ডের সেন্ট মার্কস এলাকায় টিপ স্নুকের জন্ম। সমগ্র প্রথম-শ্রেণীর খেলোয়াড়ী জীবনে বর্ডার, ওয়েস্টার্ন প্রভিন্স ও ট্রান্সভালের পক্ষে ১২৪টি খেলায় অংশ নিয়েছেন। এ সময়ে ২৫.৯১ গড়ে ৪৮২১ রান ও ২৫.১৪ গড়ে ১২০ উইকেট দখল করেছেন টিপ স্নুক।

টেস্ট ক্রিকেট 
২ জানুয়ারি, ১৯০৬ তারিখে টেস্ট ক্রিকেটে অভিষেক ঘটে টিপ স্নুকের। সমগ্র খেলোয়াড়ী জীবনে ২৬ টেস্টে অংশগ্রহণের সুযোগ ঘটে টিপ স্নুকের। তন্মধ্যে ১৯০৬ থেকে ১৯১২ সালের মধ্যে প্রথম ২৩ টেস্ট খেলেছেন। ৪১ বছর বয়সে সফরকারী ইংরেজ দলের বিপক্ষে আরও তিন টেস্টে অংশগ্রহণ করেছিলেন টিপ স্নুক। ২২.৩৯ গড়ে ১০০৮ রান তুলেছেন তিনি। তন্মধ্যে, ১৯১০-১১ মৌসুমে অ্যাডিলেডে স্বাগতিক অস্ট্রেলিয়ার বিপক্ষে ব্যক্তিগতভাবে একটি সেঞ্চুরি হাঁকিয়েছেন। এছাড়াও বল হাতে ২০.০৫ গড়ে ৩৫ উইকেট দখল করেন। তন্মধ্যে ব্যক্তিগত সেরা বোলিং পরিসংখ্যান গড়েন ৮/৭০। ১৯০৫-০৬ মৌসুমে জোহেন্সবার্গে সফরকারী ইংল্যান্ড দলের বিপক্ষে অনুষ্ঠিত ঐ টেস্টে ১২৭ রানে ১২ উইকেট পেয়েছিলেন তিনি। চার বছর পর কেপটাউনের নিউল্যান্ডস ক্রিকেট গ্রাউন্ডে ইংল্যান্ডের দুই ব্যাটসম্যান উইলফ্রেড রোডস ও ডেভিড ডেন্টনকে টেস্টের প্রথম ওভারে আউট করেছিলেন। এ অনন্য সাধারণ কৃতিত্ব প্রায় নব্বুই বছর টিকেছিল।

অধিনায়কত্ব লাভ 
১৯০৯-১০ মৌসুমে নিজদেশে সফরকারী ইংল্যান্ড দলের বিপক্ষে দক্ষিণ আফ্রিকা দলকে নেতৃত্ব দেন। তার অধিনায়কত্বে সফরকারী ইংল্যান্ড দলের বিপক্ষে পাঁচ টেস্টের সিরিজে ৩-২ ব্যবধানে জয়লাভে সক্ষমতা দেখিয়েছিল দক্ষিণ আফ্রিকা দল।

অবসর 
ক্রিকেট খেলা থেকে অবসর গ্রহণের পর দক্ষিণ আফ্রিকা দলের ম্যানেজারের দায়িত্ব পালন করেন টিপ স্নুক। ১৪ আগস্ট, ১৯৬৬ তারিখে ৮৫ বছর বয়সে পোর্ট এলিজাবেথের হিউমউডে টিপ স্নুকের দেহাবসান ঘটে। তার ভ্রাতা স্ট্যানলি স্নুক দক্ষিণ আফ্রিকার পক্ষে টেস্ট ক্রিকেটে অংশগ্রহণ করেছেন।

তথ্যসূত্র

আরও দেখুন 
 বার্ট ভগলার
 রোল্যান্ড বিউমন্ট
 দক্ষিণ আফ্রিকান টেস্ট ক্রিকেটারদের তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা
 দক্ষিণ আফ্রিকা জাতীয় ক্রিকেট দলের অধিনায়কদের তালিকা

বহিঃসংযোগ 

 
 

১৮৮১-এ জন্ম
১৯৬৬-এ মৃত্যু
ওয়েস্টার্ন প্রভিন্সের ক্রিকেটার
গটেংয়ের ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
দক্ষিণ আফ্রিকার টেস্ট ক্রিকেট অধিনায়ক
বর্ডারের ক্রিকেটার
মেরিলেবোন ক্রিকেট ক্লাবের ক্রিকেটার
দক্ষিণ আফ্রিকার ক্রিকেট প্রশাসক
কেশিয়ারি বিধানসভা কেন্দ্র

কেশিয়ারি (বিধানসভা কেন্দ্র) ভারতের পশ্চিমবঙ্গ রাজ্যের  পশ্চিম মেদিনীপুর জেলার একটি বিধানসভা কেন্দ্র। এই কেন্দ্রটি তপসিলি উপজাতির জন্য সংরক্ষিত।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২২৩ নং কেশিয়ারি (এসটি) বিধানসভা কেন্দ্রটি কেশিয়ারি সমষ্টি উন্নয়ন ব্লক এবং অলিকোশা, আঙ্গুয়া, আনিখোলা, দাঁতন-১, দাঁতন-২, মনোহরপুর, সালিকোথা ও তারারুই গ্রাম পঞ্চায়েত গুলি দাঁতন-১ সমষ্টি উন্নয়ন ব্লক এর অন্তর্গত। 

কেশিয়ারি বিধানসভা কেন্দ্রটি ৩৪ নং মেদিনীপুর লোকসভা কেন্দ্রের অন্তর্গত।

বিধানসভার বিধায়ক

নির্বাচনী ফলাফল

২০১১

১৯৭৭-২০০৬
সিপিআই (এম) এর মহেশ্বর মুর্মু ২০০৬ থেকে ১৯৮২ সাল পর্যন্ত ছয়বার কেশিয়ারি বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী ২০০৬ এবং ২০০১ সালে তৃণমূল কংগ্রেসের শ্যাম চরন মান্ডিকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ সালে কংগ্রেসের গৌরী টুডুকে, ১৯৯১ সালে কংগ্রেসের রেখা কিশুকে, ১৯৮৭ এবং ১৯৮২ সালে কংগ্রেসের বুধানচন্দ্র টুডুকে পরাজিত করেন। সিপিআই (এম) এর খুদিরাম সিং ১৯৭৭ সালে কংগ্রেসের বুধানচন্দ্র টুডুকে পরাজিত করেন।

১৯৬৭-১৯৭২
১৯৭২, ১৯৭১, ১৯৬৯ এবং ১৯৬৭ সালে কংগ্রেসের বুধানচন্দ্র টুডু জয়ী হন। এর আগে কেশিয়ারি কেন্দ্রটি বিদ্যমান ছিল না।

তথ্যসূত্র

পশ্চিমবঙ্গের বিধানসভা কেন্দ্র
পশ্চিম মেদিনীপুর জেলার রাজনীতি
রেঞ্জার (ফাইল ম্যানেজার)

রেঞ্জার () ইউনিক্স-সদৃশ সিস্টেমসমূহের জন্যে টেক্সট-ভিত্তিক ব্যবহারকারী ইন্টারফেসের একটি ফ্রি ও ওপেন সোর্স ফাইল ম্যানেজার। রোমান জিম্বেলমান এটির উন্নয়ন করেন এবং গ্নু জেনারেল পাবলিক লাইসেন্সের অধীনে নিবন্ধন করেন। কয়েকটি কীস্ট্রোকের মাধ্যমে এই প্রোগ্রাম ফাইল ব্যবস্থাপনা টাস্ক সম্পাদন করতে পারে এবং এক্ষেত্রে মাউজের ব্যবহার ঐচ্ছিক। রাইফেল ফাইল ওপেনার এবং scope.sh-এর মত এক্সটেনশন সহযোগে  রেঞ্জারকে পূর্ব নির্ধারিত প্রোগ্রাম দ্বারা ফাইল খোলাতে বা বাহ্যিক প্রোগ্রাম দিয়ে ফাইলের প্রিভিউ দেখাতে স্ক্রিপ্টেড করা যায়।

বৈশিষ্ট্য 
 ইউটিএফ-৮ সমর্থন
 মাল্টি-কলাম ডিসপ্লে 
 নির্বাচিত ফাইল/ডিরেক্টরির প্রাকদর্শন 
 কমন ফাইল অপারেশন (ক্রিয়েট/মোড পরিবর্তন (chmod)/কপি/ডিলিট/...)
 ভিআই-সদৃশ কনসোল এবং হটকি
 একবারে একাধিক ফাইল পুনঃনামকরণ
 স্বয়ংক্রিয়ভাবে ফাইল প্রকার নির্ধারণ এবং সঠিক প্রোগ্রাম দ্বারা চালানো
 রেঞ্জার ছাড়ার পরে শেলের ডিরেক্টরি পরিবর্তন
 ট্যাব, বুকমার্ক, মাউজ সমর্থন
 সত্যিকারের রঙে চিত্র প্রাকদর্শন
 ভিডিও থাম্বনেল

ডিজাইন 
রেঞ্জার পাইথনে লেখা হয়েছে এবং টেক্সট ভিত্তিক ব্যবহারকারী ইন্টারফেস এনকার্সেস ব্যবহার করে। এ প্রোগ্রাম তিনটি কলামে  ফোল্ডার গঠন দেখাতে মিলার কলাম ভিজুয়ালাইজেশন পদ্ধতি ব্যবহার করে, যেখানে কলামগুলোর প্রশস্ততার অনুপাত ১:২:৩। বর্তমানে সক্রিয় ফোল্ডারটি সবসময় কেন্দ্রে থাকে, যেখানে তার মাতৃ ফোল্ডার থাকে বামে। একদম ডানের ফোল্ডারে ফাইল প্রিভিউ বা বর্তমানের নির্বাচিত ফোল্ডারের অধীন ফোল্ডার দেখানো হয়।

কনফিগারেশন 
যতটুকু সম্ভব রেঞ্জার এর কিবাইন্ডিং ভিআই-থেকে আনয়ন করে, তবে মাউজ বাটনও সমর্থন করে এবং গ্নু রিডলাইন ও মিডনাইট কমান্ডারের সাথেও কিছু কিবাইন্ডিং শেয়ার করে। সমস্ত কনফিগারযোগ্য কিবাইন্ডিং ranger/config/rc.conf কনফিগারেশন ফাইলে সংজ্ঞায়িত থাকে, যেটি ডিফল্টভাবে $HOME/.config/-এ থাকে।

গ্রহণযোগ্যতা 
আর্চ লিনাক্স ব্যবহারকারীদের মধ্যে ২০১২ সালের একটি পরিসংখ্যানে পাওয়া যায় রেঞ্জারই ছিলো সবচেয়ে বেশি ব্যবহৃত টেক্সট-ভিত্তিল ফাইল ম্যানেজার। দ্বিতীয় অবস্থানে ছিলো মিডনাইট কমান্ডার। লিনাক্স জার্নালের "বেস্ট ফাইল ম্যানেজার" বিষয়শ্রেণিতে ২০১৩ সালে রেঞ্জার ০.৯% ভোট পায়।  লিনাক্সলিংকস একে  "১০টি সেরা অর্থডক্স ফ্রি লিনাক্স ফাইল ম্যানেজার", এবং এর "৫টি শীর্ষ কনসোল লিনাক্স ফাইল ম্যানেজার"-এর একটি হিসেবে ঘোষণা করে।  প্রায়সময় ম্যাগাজিন প্রবন্ধ ও সফটওয়্যার ব্লগে পাওয়ার ইউজারদের জন্যে এর কথা উল্লেখ করা হয়, বিশেষত  কমান্ড-লাইন ইন্টারফেসের পাওয়ার ও বিশালত্ব বোঝাতে।

অন্যান্য ফাইল ম্যানেজারের সাথে তুলনা
এর মিলার কলাম লেআউটের কারণে  রেঞ্জারকে প্রায়শই ফাইন্ডারের সাথে তুলনা করা হয়, যেটি ক্লাসিক ম্যাক ওএস ও ম্যাকওএসের ডিফল্ট ফাইল ম্যানেজার। যারা ডিরেক্টরি ওপাসে অভ্যস্ত তাদের জন্যেও একটি উল্লেখিযোগ্য বিকল্প হিসেবে সাজেস্ট করা হয়। মিডনাইট কমান্ডারসহ অন্যান্য টেক্সট-ভিত্তিক ফাইল ম্যানেজারের সাথে এর কিছু সাদৃশ্য রয়েছে, যেখান থেকে এটি এর ফাংশন কি কীবোর্ড শর্টকাট আনয়ন করে। এর সাথে ভিআইএফএম ও মাটেরও সাদৃশ্য রয়েছে। সাথে সাথে ফাইল ব্যবস্থাপনার সাথে যুক্ত অধিকাংশ কোর ইউটিলিটি (cd, ls, rm, mv, ln, touch, ইত্যাদি) রেঞ্জারের স্বতন্ত্র কমান্ড ভাষা লেয়ারে অন্তর্ভুক্ত।  
একইরকম টেক্সট ব্যবহারকারী ইন্টারফেসের ফাইল ব্রাউজারের মধ্যে "রোভার" ও "এনএনএন" রয়েছে।

তথ্যসূত্র

আরও দেখুন 

 ফাইল ব্যবস্থাপক
 কমান্ড-লাইন ইন্টারফেস

বহিঃসংযোগ 

ডকুমেন্টেশন

লিনাক্স সফটওয়্যার
কনসোল অ্যাপ্লিকেশন
মুক্ত সফটওয়্যার
পাইথন সফটওয়্যার
মুক্ত পাইথন সফটওয়্যার প্রোগ্রাম